86 



Ngabeuina aja hidji: nja eta Bek Kakarantang, sarta digentos djenenganana, 

 nja eta Batara Lengser. Eta diasih katjida koe ratoe. 



Kadjaba ti eta aja deui kakasihna, nja eta Mantri anom Aria Kebonan, Ki Ge- 

 deng agoeng. 



Ari dina waktoe harita, praboe ratoe keur koelem, di pitoetoer bale binatoer, 

 dikemitan koe doeaan, nja eta koe Lengser tea sareng koe Pandaj kawasa. 



Geus kitoe, soemping noe rek ngadeuheusan djenengan Ki Mantri anom. 



Njampak ratoe keur koelem, gantjang bae andjeunna ngoepat ka ratoe tea, ari 

 pokna kieu : „geuraheun teuing, noe djadi ratoe koelem pojan di pagoelingan, di- 

 sarib pager koe bitis, dirogrog boerang koe ramo, dipeuseulan koe pinareup, djaga 

 komo sawarga, tjatjakan ajeuna sakitoe sawargana. Eh, hajang temen ngasaan 

 djadi ratoe." 



Ti dinja diëmoetan koe Batara Lengser: „bo, gagal temen sampean, lamoenna 

 kitoe, kapan sampean teh teroes ratoe, pentjar menak lelentjer, djelema bener, 

 santana kapertjaja, sarta kakasih ratoe; kari-kari sampean ngoepat soemoeat, eta 

 mo hade rasa koering mah, ngalampahkeun goroh bohong palatjidra, ratoe teu 

 wenang dioepat, kawantoe noe djadi ratoe weroeh sadoeroeng winarah, soema- 

 wonna lamoen goegah, sanadjan koelem oeninga, tah kitoe noe matak teu hade." 



Geus kitoe, kadangoe koe praboe ratoe anoe keur koelem, ari kasaoeranana: 

 „ai, Raden Mantri anom, ka dieu, sed masing deukeut, dioek sapangloenggoehan 

 di pitoetoer bale binatoer, karana oerang rek naros bieu teh sasaoeran misaoerkeun 

 naon tea, barang sampean soemping teh?" 



Ki Mantri anom ngawalon, pokna: „noehoen satimbalan goesti, bobot pa- 

 ngajon aja di goesti, abdi mah teu pisan, soemawonna kaawonan, kasaëan hanteu 

 ngomong." 



Daoehan ratoe: „aeh, asep, hanteu oemoem, kapan hanteu hade bohong, 

 malah-malah tjeuk sampean: geuraheun noe djadi ratoe koelem pojan dipagoe- 

 lingan, djaga komo sawarga, ajeuna oge sakitoe sawargana hajang temen djadi 

 ratoe, tjeuk sampean." 



Keur kitoe, bet aja noe ningali, nja eta noe kemit tea djenengan Pandaj 

 kawasa Kiai Gedeng agoeng. 



Geus kitoe, goera-giroe balik, njandak padamelanana landean doehoeng sa- 

 malang gandring. Enggalna Mantri anom teh ditekin dina landean, mana ajeunana 

 aja landean mantri kabendon. 



Sinigeug lampahna Pandaj kawasa. 



Oerang njaritakeun praboe ratoe tea mariksa ka Mantri anom, ari kasaoeranana: 

 „aeh, Raden Mantri, entong dianggo kaisin koe sampean pedah misaoerkeun ha- 

 jang djadi ratoe; ajeuna mah heug baë, sarta tampanan pasihan oerang, nja eta 

 nitipkeun nagara raoeh eusina, saraoeh pawarang doea oerang titip ka manen, 

 tatapi lain titip kembang kangilang, titip soteh kembang kinghoetang; moen di- 

 temah pawarang djadi hoetang. Ari djenengan diganti nja eta koedoe : Raden 

 Galoeh Barma Widjaja Koesoema, njatana ratoe panjelang." 



„Noehoen sapasihan goesti, abdi didjenengkeun ratoe, beurat njoehoen, beu- 

 rat nanggoeng, beurat narimakeunana." 



